Karel Teige

Karel Teige (* 13. december 1900, Praha – † 1. október 1951, Praha) bol český kritik a teoretik umenia, publicista a prekladateľ.

Teige bol mnohostrannou, ľavicovo orientovanou, osobnosťou: podieľal sa na založení poetizmu, zasiahol do architektúry, výtvarníctva, filmu i literatúry. Bol propagátorom avantgardných smerov najmä v architektúre. Ako organizátor a teoretik ovplyvnil poetizmus a surrealizmus.

Životopis 
Po maturite (1919), začal študovať filozofiu, čoskoro sa však venoval naplno literatúre, v roku. 1920 sa stal vedúcou osobnosťou Devětsilu, kde svoju činnosť začal ako propagátor proletárskeho umenia. Skoro sa situácia v Devětsile zmenila a K. Teige sa podieľal na vzniku poetizmu, pre ktorý písal v Devětsile manifesty.

V rokoch 19271930 redigoval ReD (Revue Devětsilu).

V rokoch 19291930 prednášal na vysokej škole Bauhausu v Dessau.

Roku 1934 sa stal členom Skupiny surrealistov v ČSR, v ktorej pôsobil ako jej teoretický hovorca.

Po druhej svetovej vojne urobil doktorát, ktorý mu z politických dôvodov nebol udelený.

Z dôvodu, že sa neprispôsobil socialistickému režimu, bol po roku. 1948 zakazovaný, podieľal sa na vydávaní samizdatového zborníku Znamenie zverokruhu. 

Teige napísal niekoľko estetických programov, kde odmietol výchovné poslanie umenia. 

Ďalším smerom, ktorý ho zaujal bol konštruktivizmus, ktorý nepovažoval za smer vhodný do iného odboru ako je architektúra.

Citát

Dielo

Štúdie 
 Stavba a báseň
 Svět, který se směje
 Svět, který voní
 Jarmark umění
 Surrealismus proti proudu – (1938) v tomto diele vystúpil proti českým stalinistom
 Korenšpondencia s Le Corbusierom

Karel Teige koncom 20. rokov minulého storočia komentoval a zároveň kritizoval svetoznámeho architekta, predstaviteľa funkcionalizmu Le Corbusiera v jeho tvorbe. Hlásal zjednodušenie foriem, odkláňal sa od historizmu a zdôrazňoval dôležitosť funkcie stavby. V časopise Stavba Teige kritizoval architektovu tvorbu. Nesúhlasil s názorom, že pri vytváraní architektonického diela sa máme nechať inšpirovať výtvarno umeleckými prvkami, pretože sám teoretik popieral spájanie architektúry s umením.

Vedecké práce 
 Soudobá mezinárodní architektura
 Moderní architektura v Česko-Slovensku
 Moderní fotografie v Česko-Slovensku
 Vývojové proměny v umění
 Vývoj sovětské architektury
 Sociologie architektúry
 Jan Zrzavý

Referencie

Pozri aj 
 Surrealizmus
 Skupina surrealistov v ČSR
 Poetizmus
 Česká literatúra v rokoch 1900 – 1945
 Česká literatúra v rokoch 1945 – 1990
 Svaz moderní kultury Devětsil
 Bauhaus

Externé odkazy 
 Karel Teige na stránke Bohuslava Brouka, svojho priateľa
 Stránky Společnosti Karla Teiga

Českí spisovatelia
Českí literárni teoretici
Architektonickí teoretici
Svaz moderní kultury Devětsil
Osobnosti z Prahy